(48 ) 



ne quis miretur , fatebor non refragari me cl. Alembertio asserenti nequaquam 

 recentior-es , ut fas est , metiri latinos versus , dum pedes quosdam brevi syllaba, 

 absolvunt , sicque in ea immorantur dum contra omnis brevis sjllaba , 

 tantum leviter perstringenda , inchoare aut medium saltern pedem occupare 

 deberet. 



Quod si jam negari non possunt , quae de carmine iambico exposuimus , an 

 erit ullus qui dubitet quin multo potiore jure eadem, immo tristiora de caeteris 

 credenda sint ? .Quomodo illorum versuum , qui, ut ipsum nomen indicat, jam 

 non agendis rebus , sed canendis invent! fuerunt , lyricorum , inquam , versuum , 

 in quibus omnia ad aurium erant exigenda superbissimum judicium , suavitatem 

 dulcedinem , gratiam , barmoniam perceptam haberemus , eo magis diversam , 

 quo sunt plura hujus carminis diversa genera et argumenta? 



Eo jam perductam esse disputationem arbitror , quaestionemque omnem ita 

 claram atque evidentem , ut supersedere reliquis facile argumentis liceret. Verum 

 ne qua confidentius omissa caussae , quam defendendam suscepi , noceant ,) alia 

 quffidam iiidicabo , sed indicabo. Veteres Graeci et Roman! vocem aut tollebant , 

 aut deprimebant in plerisque syllabis , ut nee quasi loquentis , nee quasi canentis 

 esset , sed in qua tamen utrumque sentires , neutrum discerneres. Hujusmodi 

 autem modulatio summam gratiam et melos quoddam singulis vocibus addebat 

 incredibilemque habebat in poematibus suavitatem. Erat itaque duplex industria 

 poetarum , altera sita in quantitate syllabarum, altera in accentibus, non porro 

 negligenda , cum nisi conjunctae essent , perfecta ilia harmonia existere non pos- 

 set. Accentus illi sunt orationis velut anima j nee vitam modo et vim verbis , 

 sed ssepe significationem ipsam dant, iieque unquam accuratius sonant aut for- 

 tius , quam cum afFectu aliquo aut excandescit homo , aut dolet , aut laetatur. Si 

 transferantur , vel immutentur , enervant et intermortuam reddunt orationem , 

 adeoque qui eos ignorant , Virgilium legant seu Horatium , delectationis , quae 

 ex ilia harmoniae veritate nascitur , minima parte fruuntur , nee unquam istius 

 suavitatis recordatione et tanquam repercussu similem , si quid conscribant , pro- 

 ducent : Hi sunt recentiores. 



Ast ne quidam scire se credant quod ego quemquam scire receiitiorum negavi , 



